เชียร์สเปน
&nbsp;
19 ส.ค. 2554

....ทีมข่าวการเงิน
ใครจะไปคิดว่าคนที่รักกีฬาวิ่งเป็นชีวิตจิตใจอย่าง บุญทักษ์ หวังเจริญ ประธานเจ้าหน้าที่บริหาร ธนาคารทหารไทย จะไม่พิสมัยฟุตบอลสักเท่าไร 
พอถามเจ้าตัวปีนี้เชียร์บอลโลกทีมไหน เจ้าตัวหัวเราะแหะๆ ก่อนบอกว่า ไม่มีทีมไหนเป็นพิเศษ แต่เอาเข้าจริง เพื่อให้เข้ากับบรรยากาศซะหน่อย เลยเฉลยว่าเชียร์สเปน เพราะเล่นดี มีดาวเด่นตัวดัง ๆ เยอะ 
แต่ถ้าถามลึกกว่านั้นก็บ่ฮู้เหมือนกัน เจ้าตัวไม่ได้ติดตามใครเป็นพิเศษ ก่อนอ้อมแอ้มบอกว่า สาเหตุที่ไม่ได้ติดบอล เพราะเป็นคนนอนแต่หัววัน ดูคู่แรกไม่เกิน 3 ทุ่มก็พอทำเนา แต่ถ้าดึกกว่านั้นก็บ๊าย บาย เจอกันในฝันเพราะต้องตื่นตี 5 เป็นกิจวัตร มีคู่นัดเปิดสนามนี่แหละที่เจ้าตัวบอกว่าได้เชียร์กับลูกชายสุดเลิฟที่เพิ่งกลับมาอยู่เมืองไทย หลังจบปริญญาตรีที่อเมริกามาหมาด ๆ ก่อนจะกลับไปเรียนต่ออีก 2 เดือนข้างหน้าครั้นถามว่า แล้วออกปากเตือนพนักงานเรื่องพนัน เรื่องการทำงานยังไง ซีอีโอทหารไทย บอกว่า เชื่อใจพนักงาน เพราะพนักงานถือเป็นผู้ใหญ่กันหมดแล้ว สามารถบริหารชีวิตส่วนตัวได้ ไม่ใช่เด็ก ๆ ยิ่งคนรักกีฬายิ่งห้ามไม่ให้ดูคงไม่ได้ ที่สำคัญเชื่อว่า พนักงานมีวิธีบริหารเวลานอน บางคนอาจนอนแต่หัวค่ำ เพื่อตื่นมาดูตี2 ตี3 ก็แล้วแต่วิธีใครวิธีมัน ทำให้แบงก์ทหารไทยไม่มีการออกหนังสือเตือนพนักงานเหมือนแบงก์อื่นหัวอกคนรักกีฬา ย่อมเข้าใจกันเป็นธรรมด๊าธรรมดาชิมิคะคุณบุญทักษ์